| Kalnapilio arena |
| --- |
|  |
| Vieta | Parko g. 12, 35001 Panevėžys |
| Pradėtas statyti | 2007 m. |
| Atidarytas | 2008 m. spalio 24 d. |
| Savininkas | Panevėžio miesto savivaldybė |
| Operatorius | UAB „Panevėžio arena" |
| Statybos kaina | 108 mln. LTL |
| Architektas | Saulius Mikštas |
| Talpa | 5950 – Krepšinis 7150 – Koncertas 4230 – Dviračių trekas |
| Nuomininkai | Panevėžio Lietkabelis |

Fasadas (2010)
**Kalnapilio arena** – Panevėžio universali ir daugiafunkcė sporto arena.

Istorija
--------

Statinys planuotas kaip Panevėžio arena. Projektas ir būsima veikla buvo grindžiama koncesijos sutartimi tarp savivaldybės ir privataus koncesininko. Statybai ir valdymui buvo pasitelkta koncesija. Panevėžio miesto savivaldybės administracija koncesininkui įsipareigojo sumokėti apie 30,9 mln. Lt koncesijos atlygį per 15 metų laikotarpį.

Panevėžio arenos galimybių studijoje koncesijos atlygio tikslingumas nagrinėjamas nebuvo. Projekto metinis veiklos rezultatas prognozuotas nuo -2,3 iki -3,7 mln. nuostolių. Koncesijos sutartimi Panevėžio miesto savivaldybė įsipareigojo koncesininkui 15 metų  mokėti 2,065 mln. Lt metinį koncesijos atlygį, neadekvatų Savivaldybės prisiimtai rizikai (nors pagal Koncesijų įstatymą visą riziką ar didžiąją jų dalį prisiimti turi koncesininkas). Taip Savivaldybei teko didžioji dalis rizikų: pareiga atlikti turto kapitalinį remontą, apmokėti turto draudimą. Arena buvo pastatyta ir perduota neatlygintinai naudoti ilgam laikotarpiui, koncesininkui už tai neprisiimant jokių įsipareigojimų investuoti, dar primokant už arenos naudojimą. Koncesijos sutarties sąlygos tapo mažiau naudingos Savivaldybei nei buvo nustatytos koncesininko įpareigojančiame pasiūlyme konkursui (pvz. UAB „Miesto arena" 2007-05-10 pasiūlyme nurodė vidutiniškai 60 organizuojamų renginių, tačiau koncesijos sutartimi koncesininkas įpareigotas savo rizika surengti tik 30 renginių; Koncesininkas konkurso pradžioje prašė 1,77 mln. Lt koncesijos metinio atlygio, tačiau Sutartyje jis padidėjo iki 2,065 mln. Lt). Koncesijos atlygio mažinimo ar jo naikinimo galimybės Koncesijos sutartyje nebuvo numatytos, net jei koncesininkas dirba pelningai, neviršijant 10 % pelno maržos.

Panevėžio savivaldybė, kuriai tuo metu vadovavo miesto meras Vitas Matuzas, skolinosi arenos statyboms. Pasak buvusio mero P. Vadopolo, Panevėžys galėjo pasistatyti kur kas mažesnę sporto areną arba renovuoti senuosius sporto rūmus.

Logo (2008–2022)
2008 m. arena atidaryta. Ovalo formos statinys netoli miesto centro esančio parko pašonėje iškilo per metus. Centre yra pramogų, sporto bei verslo kompleksas.

2009 m. pavasarį už prieš pusmetį pastatytą areną Panevėžio miesto savivaldybė dar nebuvo atsiskaičiusi su statybininkais: objektą pastatęs Panevėžio statybos trestas nuo 2008 metų rugpjūčio dar nebuvo gavęs beveik 7 mln. Lt, o Rytų skirstomieji tinklai beveik 1 mln. Lt skolos apmokėjimo.

Arenoje vyko 2011 m. Europos vyrų krepšinio čempionato pirmojo etapo varžybos.

Interjeras: po rungtynių Lietuva-Rusija (2010)
Ekonominės krizės metais arenos valdytojams mokamas daugiau kaip 2 mln. Lt dydžio metinis koncesijos mokestis miesto politikų įvardijamas kaip „akmuo po kaklu" skurstančiai ir net būtiniausioms reikmėms lėšų nesurandančiai Panevėžio savivaldybei.

2022 m. baigėsi UAB „Panevėžio arena" koncesijos sutartis. Rugpjūčio mėn. valdymas perduotas Panevėžio savivaldybės sporto centrui, arena tapo bevardė.

2022 m. lapkričio 15 d. tapo **Kalnapilio arena**.

2024 m. sausio 4 d. Kalnapilio arenoje įvyko Eurolygos rungtynės tarp Stambulo „Fenerbahçe" ir Tel Avivo „Maccabi", dėl saugumo sumetimų atkeltos iš Stambulo.

Pastatas
--------

Arena aukščiu prilygsta standartiniam aštuonių aukštų namui. Didžiausias arenos išskirtinumas yra viduje įrengtas dviračių trekas, kuris yra vienintelis Baltijos šalyse dengtas trekas ir įeina į geriausių pasaulio trekų penketuką. 2012 m. arenoje vyko Europos treko čempionatas.

Šaltiniai
---------

1. ↑  „Arena savivaldybei – lyg akmuo po kaklu". *delfi.lt*. 2010-12-10. Suarchyvuotas originalas 2016-11-27. Nuoroda tikrinta 2016-12-06. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Valstybės kontrolė. 2013 m. rugsėjo 30 d. Valstybinio audito ataskaita „Koncesijos sutarčių vykdymas" (Nr. VA-P-20-10-13). 15, 19 ir 21 psl.
3. ↑  „Panevėžyje skurdo ratas rieda nesustodamas". *respublika.lt*. 2013-06-17. Suarchyvuotas originalas 2016-11-28. Nuoroda tikrinta 2016-12-06. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
4. ↑  „Panevėžio arena - akmuo po kaklu". *ve.lt*. 2009-03-25. Suarchyvuotas originalas 2016-11-28. Nuoroda tikrinta 2016-12-06. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
5. ↑  „Panevėžio arenoje – permainos". *sekunde.lt*. 2014-07-04. Suarchyvuotas originalas 2016-11-27. Nuoroda tikrinta 2016-12-06. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
6. ↑
7. ↑  Lukas Malinauskas. „Paskelbta bilietų prekyba į Eurolygos rungtynes Panevėžyje", *basketnews.lt*
8. 1 2  „2012 m. Europos dviračių treko čempionatas vyks Panevėžyje". *delfi.lt*. 2010-11-22. Suarchyvuotas originalas 2013-11-01. Nuoroda tikrinta 2016-12-06. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)

Nuorodos
--------

* Svetainė (neveikia)

|  |  |  |
| --- | --- | --- |
| Prieš tai:**Omnisport Apeldoorn  Apeldornas** | **Europos treko čempionatas Velodromas**2012 | Po to:**Omnisport Apeldoorn  Apeldornas** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos sporto arenos |
| --- |
|  |
| 10000+ žiūrovų | 
Avia Solutions Group arena · Žalgirio arena |
|  |
| 5000+ žiūrovų | 
Alytaus arena · Kalnapilio arena · Šiaulių arena · Švyturio arena |
|  |
| 3000+ žiūrovų | 
Jonavos arena · Kėdainių arena · Sportima arena · Utenos arena · Vilniaus pramogų arena · *Vilniaus sporto rūmai* |
|  |
| 2000+ žiūrovų | 
Aukštaitijos sporto rūmai · Jeep arena · Kauno sporto halė · Marijampolės futbolo arena (maniežas) |
|  |
| 1000+ žiūrovų | 
Elektrėnų ledo rūmai · Forum Palace · Gargždų arena · Garliavos arena · Palangos arena · Pieno žvaigždžių arena · Prienų arena · Vilniaus Žemynos progimnazijos arena |
|  |
| 500+ žiūrovų | 
Kauno ledo rūmai · Molėtų arena · Radviliškio sporto arena · Šakių sporto centras |
|  |
| <500 žiūrovų | 
Kauno ledo arena · Lazdijų sporto centras · SEB arena |

 |